Azeddam akked tzeddamt di lweqt i deg wweḍen s axxam-nsen, atan ṭamen n taddart icgeɛ-asen-d setta n tdurutin i as-ttalasen aceḥal aya armi qeḍɛen layas. Yuɣal-iten-id ciṭaḥ aṛṛuḥ, xaṭer igelilen msakit aceḥal ur ččin ur swin muten si laẓ. Azeddam imiren kan icegeɛ tameṭṭut-is ɣer ugezar. Imi qqimen aceḥal ur ččin aksum, tuɣ-d s zeyada i ymensi n sin iɛgalen s zyada n tlata imuren. Armi ččan rewan, - Tenna-as tzeddam: « Buh buh! Wissen anda llan tura warraw-nneɣ msakit, ukan daki i llan ahat ččan ayen akka i d-yeggeran. Maɛna, d kečč i yebɣan ad ten-tḍegreḍ, nniɣak-d siwa tandemit ara nendem. Wissen d acu ara xedmen tura di lɣaba? A naɣ a Ṛebbi, ahat ččan-ten wucanen! Kečč ur tesɛiḍ ara ul, tḍegreḍ arraw-ik, kečč maci d lɛebd. »